Suchinthana/ta-wikipedia huggingface dataset:
விக்யான் கௌரவ் விருது

விக்யான் கௌரவ் விருது (Vigyan Gaurav Award) இந்தியாவின் உத்திரபிரதேச அரசாங்கத்தின் அறிவியல் மற்றும் தொழில்நுட்ப மன்றத்தால் வழங்கப்படும் அறிவியல் ஆராய்ச்சிக்கான வாழ்நாள் சாதனை விருது ஆகும். விக்யான் கௌரவ் சம்மான் என்ற பெயராலும் இவ்விருது அழைக்கப்படுகிறது. உத்திரபிரதேச அறிவியல் மற்றும் தொழில்நுட்ப மன்றம் விக்யான் ரத்னா விருதையும் வழங்குகிறது. ₹ 100,000 ஆக இருந்த விருது தொகை 2013 ஆம் ஆண்டு முதல் ₹ 500,000 மதிப்பாக உயர்த்தப்பட்டது. விக்யான் கௌரவ் விருது உத்திரப் பிரதேச அரசாங்கத்தால் வழங்கப்படும் மிக உயர்ந்த அறிவியல் தொடர்பான விருது ஆகும்.

விருது பெற்றவர்கள்
2000 - வேத் பிரகாசு கம்போச்சு
2001 - 2002 - பிரேம் சந்த் பாண்டே
2002-03 - முனைவர். இலால்ச்சி சிங் - பனாரசு இந்து பல்கலைக்கழகத்தின் துணைவேந்தர்
2003-04 - முனைவர். இயே.எசு. யாதவ் - இந்திய இரசாயன தொழில்நுட்பக் கழகத்தின் இயக்குநர், ஐதராபாத்து. 
2003-04 - முனைவர். ஆர்.பி. பாச்சுபாய் - மத்திய அறிவியல் கருவிகள் அமைப்பின் இயக்குநர், சண்டிகர் 
2005-06 - பேராசிரியர் இயாவேத் இக்பால்- இயக்குநர், ஆயுள் அறிவியல் நிறுவனம், ஐதராபாத்து பல்கலைக்கழக வளாகம், கச்சிபௌலி, ஐதராபாத்து.
2008-09 - பேராசிரியர். அனில் குமார் தியாகி - தில்லி பல்கலைக்கழகத்தின் உயிர்வேதியியல் துறைத் தலைவர் 
2008-09 - பேராசிரியர். கபிருதீன் - வேதியியல் துறை, அலிகார் முசுலிம் பல்கலைக்கழகம்
2010-11 - பேராசிரியர். ஆர்.கே. சர்மா - சஞ்சய் காந்தி முதுகலை மருத்துவ அறிவியல் நிறுவனத்தின் இயக்குநர்  
2010-11 - பேராசிரியர். சுனில் பிரதான் - சஞ்சய் காந்தி முதுகலை மருத்துவ அறிவியல் நிறுவனத்தில் நரம்பியல் நிபுணர்]
2010-11 - பேராசிரியர் முகமது இக்பால் - இயாமியா அம்தார்ட்டு பல்கலைக்கழகத்தின் தாவரவியல் பேராசிரியர் 
2010-11 - சந்திர சேகர் நௌடியல் - தேசிய தாவரவியல் ஆராய்ச்சி நிறுவனத்தின் இயக்குநர் 
2015-16 - பேராசிரியர். நிர்மல் குமார் குப்தா - கார்டியோ வாசுகுலர் தொராசிக் அறுவை சிகிச்சைத் தலைவர் , சஞ்சய் காந்தி முதுகலை மருத்துவ அறிவியல் நிறுவனம் , லக்னோ

மேற்கோள்கள்

புற இணைப்புகள்
 

இந்திய அறிவியல், பயனறிவியல்சார் பரிசுகள்
பெருங்காரை

பெருங்காரை (Catunaregam spinosa) என்பது தெற்கு ஆசியா மற்றும் பிற ஆசிய நாடுகளில் காணப்படும் ஒரு தாவர இனம் ஆகும். இது காஃபி குடும்பம் குடும்பத்தைச் சேர்ந்த பூக்கும் தாவரமாகும். இந்த தாவரத்தின் அனைத்து பகுதிகளும் ஆயுர்வேதத்தில் பாரம்பரிய மருந்தாகப் பயன்படுத்தப்படுகின்றது.  இதன் பழங்கள் உண்ணவாகவும், மருத்துவத்திலும் பயன்படுத்தபடுகிறது. இந்த தாவரத்தில் இருந்து பல்வேறு பிளேவின் நிறமிகள், தனின்கள், லிக்னான்கள், டெர்பெனாய்டுகள், ஆவி எண்ணெய்கள் உள்ளது பதிவாகியுள்ளது. பல ஆய்வுகளில் பெருங்காரையானது பிசிசைடல், மொல்லுசைசைடல், உயிர் வளியேற்ற எதிர்ப்பொருள், அழற்சி எதிர்ப்பு, நீரிழிவு எதிர்ப்பு, , ஆண்டிஹைபர்லிபிடெமிக் போன்றவற்றில் பயன்படுவதாக கூறப்படுகிறது.

மேற்கோள்கள் 

மூலிகைகள்
டக்கர்

டக்கர் (Takkar (2023 film)) என்பது இந்திய தமிழ் மொழி காதல் அதிரடித் திரைப்படமாகும், இதனை கார்த்திக் ஜி. கிரிஷ் எழுதி இயக்கியுள்ளார். இத்திரைப்படத்தினை பேஷன் ஸ்டுடியோஸ் தயாரித்துள்ளது. இப்படத்தில் சித்தார்த், திவ்யான்ஷா கௌசிக் மற்றும் யோகி பாபு ஆகியோர் முக்கிய கதாபாத்திரங்களில் நடித்துள்ளனர், அபிமன்யு சிங், முனிஷ்காந்த் மற்றும் விக்னேஷ்காந்த் ஆகியோர் துணை கதாபாத்திரங்களில் நடித்துள்ளனர்.

இத்திரைப்படம் 9 சூன் 2023 அன்று வெளியிடப்பட்டது.

கதை சுருக்கம் 
குணசேகர் ஒரு மகிழ்ச்சியான இளைஞன், அவன் கோடீஸ்வரனாக ஆக வேண்டும் என்ற ஆசையில் இருக்கிறான், அவன் ஒரு சூழ்நிலையில் பணக்கார பெண்ணிடம் சிக்கிக்கொள்கிறான், அதன் பின் அந்த பணமே துன்பத்திற்கு மூல காரணம் என்று நம்புகிறான். சாலைப் பயணத்தில் பயணம் செய்யும் போது, இருவரும் மாந்தக் கடத்துகை வலையில் சிக்கிக் கொள்கிறார்கள் மற்றும் அவர்களின் வாழ்க்கையில் எதிர்பாராத திருப்பங்கள் நிகழ்கின்றன.

நடிகர்கள் 

 சித்தார்த் - குணசேகர் என்கிற "கன்ஸ்"
 யோகி பாபு
 திவ்யான்ஷா கௌசிக்
 அபிமன்யு சிங்
 முனீஷ்காந்த் ராமதாஸ்
 விக்னேஷ்காந்த்
 சுஜாதா சிவகுமார்

தயாரிப்பு 
இத்திரைப்படத்தை இயக்கியவர் கார்த்திக் ஜி. கிரிஷ், இவர் இதற்கு முன்னர் 2014யில் கப்பல் எனும் திரைப்படத்தை இயக்கியுள்ளார். இத்திரைப்படம் பேஷன் ஸ்டுடியோஸ் பேனரின் கீழ் சுதன் சுந்தரம் மற்றும் ஜி. ஜெயராம் ஆகியோரால் தயாரிக்கப்பட்டது. படத்தின் ஒளிப்பதிவை வாஞ்சிநாதன் முருகேசன், படத்தொகுப்பை ஜி.ஏ.கௌதம் செய்துள்ளார். இப்படத்தின் படப்பிடிப்பு சென்னை மற்றும் சிக்கிமில் நடைபெற்றது. முதல் பார்வை  சுவரொட்டி மற்றும் மோஷன் சுவரொட்டி ஆகியவை 23 டிசம்பர் 2019 அன்று வெளியிடப்பட்டது. படத்தின் விளம்பரம் சித்தார்த்தின் பிறந்த நாளான 17 ஏப்ரல் 2023 அன்று வெளியிடப்பட்டது. படத்தின் முன்னோட்டம் 21 மே 2023 அன்று வெளியிடப்பட்டது.

இசை 
இத்திரைப்பபடத்திற்கு இசையமைத்தவர் நிவாஸ் கே.பிரசன்னா. முதல் தனிப்பாடலான "ரெயின்போ திரலில்"  21 ஜனவரி 2020 அன்று வெளியிடப்பட்டது. இரண்டாவது தனிப்பாடலான "மரகத மாலை" 31 ஜனவரி 2020 அன்று வெளியிடப்பட்டது. மூன்றாவது தனிப்பாடலான "நிரா" 27 பிப்ரவரி 2020 அன்று வெளியிடப்பட்டது மற்றும் நல்ல வரவேற்பைப் பெற்றது. மில்லி வலைப்பதிவில் இருந்து எழுத்தாளர் ஒருவர், "கவனிக்க மற்றும் விரும்புவதற்கு நிறைய இருக்கிறது, இங்கே: சித் ஸ்ரீராமின் முன்னணி குரல், கௌதம் வாசுதேவ் மேனன் மற்றும் மாளவி சுந்தரேசனின் பாடலின் பிற்பகுதி!" என்று எழுதினார். மேலும் பிஹைண்ட்வுட்ஸ் வலைப்பதிவைச் சேர்ந்த எழுத்தாளர் ஒருவர், "சித் ஸ்ரீராம் ஆரம்பத்திலிருந்து தொடங்குகிறார், அவர் பாடும்போது, ஒரு விடயம் மிகவும் கவனத்தை ஈர்க்கக்கூடியதாக உள்ளது." என்று எழுதினார்.

திரைப்பட வெளியீடு 
இத்திரைப்படம் 17 ஏப்ரல் 2020 அன்று வெளியிடப்படும் என்று படக்குழு முன்னதாக அறிவித்திருந்தது, ஆனால் கோவிட்-19 தொற்று காரணமாக அது ஒத்திவைக்கப்பட்டு  பின்னர் 9 ஜூன் 2023 அன்று வெளியிடப்பட்டது.

வீட்டு ஊடகம் 
இத்திரைப்படத்தின் ஒளிபரப்பு உரிமையினை ஸ்டார் நெட்வொர்க்கும் மற்றும் படத்தின் இணைய வழி ஒளிபரப்பு உரிமையினை நெற்ஃபிளிக்சுகும் விற்கப்பட்டது.

குறிப்புகள்

வெளி இணைப்புகள் 

 

2023 தமிழ்த் திரைப்படங்கள்
வெளிவரவிருக்கும் திரைப்படங்கள்
இந்தியத் தமிழ்த் திரைப்படங்கள்
யோகி பாபு நடித்த திரைப்படங்கள்
சீமா ஜி. நாயர்

சீமா ஜி. நாயர் என்பவர் மலையாளத் திரைப்பட நடிகை ஆவார். இவர் மலையாளத் திரைப்படம் மற்றும் தொலைக்காட்சி தொடர்களில் நடித்துள்ளார்.

2014 ஆம் ஆண்டில் மோட்சம் என்ற தொலைக்காட்சி  படத்திற்காக சிறந்த நடிகைக்கான கேரள மாநில தொலைக்காட்சி விருதை வென்றுள்ளார்.

விருதுகள்
 2021 - அன்னை தெரசா விருது 
 2019 - சிறந்த குணச்சித்திர நடிகைக்கான ஏசியாநெட் தொலைக்காட்சி விருது: வானம்பாடி 
 2018 - மின்னலே விருதுகள் - சிறந்த நடிகை
 2018 - தரங்கிணி தொலைக்காட்சி விருதுகள் - சிறந்த துணை நடிகை: வானம்பாடி
 2014 - சிறந்த நடிகைக்கான கேரள மாநில தொலைக்காட்சி விருது : மோட்சம்
 1992 - கேரள மாநில நாடக விருதுகள்

ஆதாரங்கள்

வெளி இணைப்புகள்

Seema G Nair at MSI
https://web.archive.org/web/20140304033848/http://www.metromatinee.com/artist/Seema%20G%20Nair-900

மலையாளத் திரைப்பட நடிகைகள்
கேரள நடிகைகள்
வாழும் நபர்கள்
இந்திய தொலைக்காட்சி நடிகைகள்
கோட்டயம் மாவட்ட நபர்கள்
தமிழ்த் தொலைக்காட்சி நடிகைகள்
20 ஆம் நூற்றாண்டின் இந்திய நடிகைகள்
1965 பிறப்புகள்
தமிழ்த் திரைப்பட நடிகைகள்
கோவிந்த பெருமாள்

கோவிந்த பெருமாள் (Govind Perumal) (செப்டம்பர் 25, 1925 - செப்டம்பர் 17, 2002) இந்திய நாட்டின் மகாராட்டிரா மாநிலத்தின் நள சோப்ரா பகுதியினைச் சேர்ந்த வளைதடிப் பந்தாட்ட வீரர் ஆவார். 1952, 1956 ஆகிய ஆண்டுகளில் நடந்த கோடைக்கால ஒலிம்பிக் போட்டிகளில் இந்திய அணிக்கு இரண்டு தங்கப் பதக்கங்களை வென்றார்.

மேற்கோள்கள் 

2002 இறப்புகள்
1925 பிறப்புகள்
வளைதடிப் பந்தாட்டக்காரர்கள்
ஒலிம்பிக் போட்டியாளர்கள்
சோசப் பிலிப்சு (வளைப்பந்தாட்டம்)

சோசப் பிலிப்சு (Joseph Phillips) (24 மார்ச் 1911 - 13 நவம்பர் 1987) 1936 ஆம் ஆண்டு கோடைக்கால ஒலிம்பிக் போட்டியில் போட்டியிட்ட இந்திய நாட்டைச் சார்ந்த வளைப்பந்தாட்ட வீரர் ஆவார்.  தங்கப் பதக்கம் வென்ற இந்திய வளைப்பந்தாட்ட அணியில் இவர் ஒரு உறுப்பினராக இருந்தார். மீண்டும் இவர் ஒரு போட்டியில் விளையாடினார்.

வரலாறு
பிலிப்சு மகாராட்டிர மாநிலம் புனேவைச் சேர்ந்த வளைப்பந்தாட்ட வீரர் ஆவார். சோசப் 1911 ஆம் ஆண்டு மார்ச் மாதம் 24 ஆம் தேதி பிறந்தார். 1936 ஆம் ஆண்டு பெர்லினில் நடந்த கோடைகால ஒலிம்பிக்கில் பங்கேற்று தங்கப் பதக்கம் வென்றார். இந்தியா 5 போட்டிகளில் விளையாடி 5ல் வெற்றி பெற்றது. இந்திய தேசிய அணி மொத்தம் 38 கோல்களை அடித்தது. இந்தியா, அமெரிக்கா (7-0), யப்பான் (9-0), அங்கேரியை (4-0) வென்றது. 1936 கோடைகால ஒலிம்பிக்கில் விளையாடிய இந்திய தேசிய வளைப்பந்தாட்ட அணியில் தியான் சந்த் (கேப்டன்), அலி தாரா, சையத் முகமது சாபர், குர்சரண் சிங், ரூப் சிங், முகமது உசேன், மிர்சா நசீர்-உத்-தின் மசூத், சப்பான் சகாப்-உத்-தின் ஆகியோர் இருந்தனர். சோசப் கலிபார்டி, அகமது சேர் கான், பாபு என். நிமல் மற்றும் லியோனல் சி. எம்மெட் மற்றும் பலர் செர்மனிக்கு எதிரான இறுதிப் போட்டியில் விளையாடினர்.

இந்தியாவுக்கு ஆரம்பத்தில் 6 கோல்கள் சாதகமாக இருந்தது. போட்டி மிகவும் சவாலாகவும், பரபரப்பாகவும் இருந்தது. இறுதியில் இந்தியா 8-1 என்ற கோல் கணக்கில் செர்மனியை வீழ்த்தி வெற்றி பெற்றது. இந்தியா தொடர்ந்து மூன்றாவது ஒலிம்பிக் தங்கப் பதக்கத்தை வென்றது.

சோசப் பிலிப்சு, பாபூ நிமலுடன், 1936 இந்திய ஒலிம்பிக் அணியில் பங்கேற்ற புனே வீரர்களில் இருவரில் ஒருவர். 1936 ஒலிம்பிக் பயணத்திற்காக பிலிப்சு மற்றும் பாபுராவிடம் விடைபெறுவதற்காக அவரது உள்ளூர் நகரத்தில் வசிப்பவர்களில் பெரும்பாலானோர் காட்கி ரயில் நிலையத்தில் தோன்றினர். சோசப் பிலிப்சு மற்றும் பாபுராவ் நரசப்பா நிமல் இருவருக்கும் இது மிகப்பெரிய கவுரவம். சோசப் பிலிப்சு 1986 ஆம் ஆண்டு தனது 75 ஆவது வயதில் இறந்தார்.

மேற்கோள்கள் 

1987 இறப்புகள்
1911 பிறப்புகள்
ஒலிம்பிக் தங்கப் பதக்கம் பெற்றவர்கள்
ஒலிம்பிக் போட்டியாளர்கள்
ஒலிம்பிக் பதக்கம் பெற்றவர்கள்
வளைதடிப் பந்தாட்டக்காரர்கள்
வளைதடிப் பந்தாட்ட போட்டிகள்
இந்திய ஒலிம்பிக் வளைதடிபந்தாட்ட வீரர்கள்
அகமது கான் (வலைப்பந்தாட்டம்)

அகமது சேர் கான் (Ahmed Sher Khan) (டிசம்பர் 15, 1914 - செப்டம்பர் 1982) 1936 கோடைக்கால ஒலிம்பிக் விளையாட்டுப் போட்டிகளில் இந்திய நாட்டின் வலைப்பந்தாட்ட போட்டியில் பங்கேற்ற வீரர் ஆவார். 

இந்திய தேசிய வளைதடிப் பந்தாட்ட அணியில் உறுப்பினராக இருந்து தங்கப் பதக்கம் வென்றவர். 

இவரது மகன் அசுலம் சேர் கான் 1975 ஆம் ஆண்டு உலகக் கோப்பை இந்திய தேசிய வளைதடிப் பந்தாட்ட அணியில் தங்கப் பதக்கம் வென்ற வீரராவார்.

மேற்கோள்கள்

1982 இறப்புகள்
1914 பிறப்புகள்
ஒலிம்பிக் போட்டியாளர்கள்
ஒலிம்பிக் பதக்கம் பெற்றவர்கள்
ஒலிம்பிக் தங்கப் பதக்கம் பெற்றவர்கள்
இந்தியாவில் இசுரேலியர்கள்

இந்தியாவில் உள்ள இசுரேலியர்கள் (Israelis in India) இசுரேல் நாட்டிலிருந்து குடியேறிய வெளிநாட்டவர்கள் அல்லது இசுரேலிய வம்சாவளியைச் சேர்ந்த இந்தியர்களாக இருக்கலாம். இவர்களில் பலர் கோவாவிலும் மகாராட்டிராவின் தானே மற்றும் ராய்காட்டு மாவட்டங்களில் வசிக்கின்றனர். சிலர் உணவகங்கள் மற்றும் பெண்களுக்கான அழகு சாதனக் கடைகள் போன்ற வணிகங்களைத் தொடங்கியுள்ளனர். இந்தியாவில் யூத இந்தியர்கள் மற்றும் இசுரேலியர்கள் மத்தியில் அதிகம் பேசப்படும் மொழிகளாக மராத்தி, கொங்கனி மற்றும் இந்தியும் அவர்களின் தாய் மொழியான எபிரேயம் போன்ற மொழிகள் உள்ளன.

பிளிப்பிங் அவுட் என்ற திரைப்படம் இந்தியாவில் இசுரேலிய ஆண்கள் மற்றும் பெண்களின் போதைப்பொருள் பயன்பாட்டை விவரிக்கும் இசுரேலிய ஆவணப்படம் ஆகும்.

மேற்கோள்கள் 

இந்தியாவில் புலம்பெயர்ந்தோர்
யூரோப்பியம் செலீனைடு

யூரோப்பியம் செலீனைடு (Europium selenide)  EuSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். யூரோப்பியம் மற்றும் செலீனியம் தனிமங்கள் சேர்ந்து இந்த இரும சேர்மம் உருவாகிறது. இவ்வினையில் கருப்பு நிறப் படிகங்களாக யூரோப்பியம் செலீனைடு உருவாகிறது.

தயாரிப்பு

வெற்றிடத்தில் 800 °செல்சியசு வெப்பநிலையில் ஒரு கண்ணாடிக் குழாயில் தூயநிலையிலுள்ள  யூரோப்பியம் மற்றும் செலீனியம் தனிமங்களை விகிதாச்சார முறையில் சேர்த்து சூடாக்கினால் யூரோப்பியம் செலீனைடு உருவாகிறது.: 

Eu + Se → EuSe

ஐதரசன் வாயு மின்னோட்டத்தில் அதிகப்படியான செலீனியத்துடன் யூரோபியம்(II) ஆக்சலேட்டை சேர்த்து சூடாக்குவதாலும் யூரோப்பியம் செலீனைடு உருவாகிறது.

EuC2O4 + Se + H2 → EuSe + H2O + CO2 + CO

இயற்பியல் பண்புகள் 

யூரோபியம் செலினைடு கனசதுர ஒத்திசைவுடன் கருப்பு அல்லது பழுப்பு நிறப் படிகங்களை உருவாக்குகிறது. இடக்குழு Fm3m, செல் அளவுருக்கள் a = 0.6185 nm, Z = 4.என்பவை இதன் அடையாள அளவுருக்களாகும்.

கியூரி வெப்பநிலையான் 7 கெல்வின் வெப்பநிலையில் இது பெரோ காந்தப் பண்பை வெளிப்படுத்துகிறது.

மேற்கோள்கள் 

யூரோப்பியம்(II) சேர்மங்கள்
செலீனைடுகள்
பாறை உப்பு படிகக் கட்டமைப்பு
மகாதீர் ஏழாம் அமைச்சரவை

மகாதீர் ஏழாம் அமைச்சரவை அல்லது மலேசியாவின் 20-ஆவது அமைச்சரவை (மலாய்: Kabinet Malaysia 2018; ஆங்கிலம்: Seventh Mahathir Cabinet; சீனம்: 第七次马哈迪内阁); என்பது முன்னாள் மலேசியப் பிரதமர் மகாதீர் பின் முகமது (Mahathir Mohamad) தலைமையிலான மலேசியாவின் 20-ஆவது அமைச்சரவை ஆகும். மலேசியாவின் 7-ஆவது பிரதமராக மகாதீர் பின் முகமது நியமிக்கப்பட்ட பின்னர், 2018 மே மாதம் 10-ஆம் தேதி, இந்த 20-ஆவது அமைச்சரவை (20th Cabinet of Malaysia) அறிவிக்கப்பட்டது.

2018-ஆம் ஆண்டு மலேசியப் பொதுத் தேர்தல் நடைபெற்ற பின்னர், மலேசியாவில் ஓர் அரசாங்கத்தை அமைக்கும்படி மலேசியப் பேரரசர் சுல்தான் ஐந்தாம் முகமது (Sultan Muhammad V) கேட்டுக் கொண்டதற்கு இணங்க மகாதீர் பின் முகமது புதிய அமைச்சரவையை அமைத்தார்.

இரண்டாவது முறையாக பிரதமர் பதவியை ஏற்றுக் கொண்ட பின்னர் மகாதீர் பின் முகமது இந்த 20-ஆவது அமைச்சரவையை அமைத்தார்.

பொது

தொடக்கத்தில், மகாதீர் முகமதுவின் அமைச்சரவையானது பாக்காத்தான் அரப்பான் கட்சிகளை மட்டுமே பிரதிநிதித்துவப் படுத்தும் 10 முக்கிய அமைச்சுகளைக் கொண்டதாக இருக்கும் என்று மகாதீர் முகமது அறிவித்தார்.

 பெர்சத்து (Malaysian United Indigenous Party) BERSATU 
 பி.கே.ஆர் (People's Justice Party Malaysia) PKR
 ஜசெக (Democratic Action Party) DAP 
 அமாணா (National Trust Party Malaysia) AMANAH

ஒரு பெரிய அமைச்சரவை என்பதை விட ஒரு சிறிய அமைச்சரவையாக அமையும் என்று பரிந்துரைத்தார்.

பின்னர், 2018 மே மாதம் 21-ஆம் தேதி, அந்த அமைச்சரவை மேலும் கூடுதலாக 13 அமைச்சுகளால் விரிவடைந்தது. 2 ஜூலை 2018 சூலை 2-ஆம் தேதி, 13 அமைச்சர்கள் மற்றும் 23 துணை அமைச்சர்கள் பதவியேற்றனர்.

24 பிப்ரவரி 2020-இல் மகாதீரின் ராஜினாமாவைத் தொடர்ந்து, பாக்காத்தான் அரப்பான் அரசாங்கம் வீழ்ச்சியடையும் வரையில் மகாதீர் முகமதுவின் ஏழாம் அமைச்சரவை 28 அமைச்சர்களைக் கொண்ட அமைச்சரவையாக இருந்தது.

அமைவு

கட்சி வாரியாக அமைச்சர்கள்

 (7)
 (6)
 (6)
 (5)
 (3)
 எம்ஏபி (1)

அமைச்சர்கள்

துணை அமைச்சர்கள்

மேலும் காண்க
 மலேசியப் பொதுத் தேர்தல், 2022
 மலேசிய அமைச்சரவை
 மலேசியாவின் அமைச்சரவைகள் பட்டியல்

மேற்கோள்கள்

வெளி இணைப்புகள்

மலேசிய அமைச்சரவை
மலேசியாவில் தேர்தல்கள்
மலேசியாவில் அரசியல்
மலேசிய நாடாளுமன்றம்
2023 ஐசிசி உலகத் தேர்வுத் துடுப்பாட்ட வாகை இறுதிப்போட்டி

2021–23 ஐசிசி உலகத் தேர்வுத் துடுப்பாட்ட வாகைத் தொடரின் இறுதிப்போட்டி 2023 சூன் 7 முதல் 11 வரை ஆத்திரேலிய, இந்திய அணிகளுக்கிடையே இலண்டனில் ஓவல் அரங்கில் நடைபெற்றது. இது ஐசிசி உலகத் தேர்வுத் துடுப்பாட்ட வாகையின் இரண்டாவது பதிப்பாகும். இறுதிப் போட்டியில் ஆத்திரேலியா 209 ஓட்டங்கள் வித்தியாசத்தில் வெற்றி பெற்றது. இது ஐசிசி தேர்வுத் துடுப்பாட்ட வாகையில் ஆத்திரேலியாவின் முதல் வெற்றியாகும். கூடுதலாக, அவர்களுக்கு $1.6 மில்லியன் ரொக்கப் பரிசு வழங்கப்பட்டது, அதே நேரத்தில் இந்திய அணி US$800,000 ரொக்கப் பரிசைப் பெற்றது. இறுதிப்போட்டியில் ஆத்திரேலியாவுக்குக் கிடைத்த வெற்றி ஆத்திரேலியாவை உலகின் முதல் அணியாகவும், இதுவரை அனைத்து வகை ஐசிசி விருதுகளையும் வென்ற ஒரே அணியாகவும் நிலைநிறுத்தப்பட்டது.

பின்னணி 

2021–23 ஐசிசி உலகத் தேர்வுத் துடுப்பாட்ட வாகை தொடக்கக் கட்டத்தில் ஆத்திரேலியாவும் இந்தியாவும் முதல் இரண்டு அணிகளாக இறுதிப் போட்டிக்குத் தகுதி பெற்றன. கோவிட்-19 பெருந்தொற்று, மேலும் பல தொடர்கள் ஒத்திவைக்கப்பட்டதன் காரணமாக இரு அணிகளும் அதிக புள்ளிகளைப் பெற்றிருந்தாலும், தொடக்க நிலைகளில் வெற்றி சதவீதத்தால் தீர்மானிக்கப்பட்டது.

இறுதிப் போட்டிக்கு முன்னேறி ஐசிசி ஆண்கள் தேர்வு அணி தரவரிசையில் இந்தியா முதலிடத்தையும், ஆத்திரேலியா இரண்டாவது இடத்தையும் பிடித்தது. ஆத்திரேலியா உலக தேர்வு இறுதிப் போட்டியில் முதல் தடவையாக விளையாடுகிறது. இந்தியா 2021 இறுதிப் போட்டியில் நியூசிலாந்திடம் தோற்றது. 2022-23 பார்டர்-கவாசுகர் கிண்ணத்திற்காக இந்தியாவும் ஆத்திரேலியாவும் தமக்கிடையே விளையாடியத் கடைசி தேர்வுப் போட்டியாக அமைந்தது. தி ஓவல் அரங்கில் ஆத்திரேலியா 38 தேர்வுப் போட்டிகளில் விளையாடி 7 போட்டிகளிலேயே வென்றது, இந்தியா இரண்டு போட்டிகளில் மட்டுமே வென்றது.

இறுதிப்போட்டிக்கான வழி

அணிகள்

ஆட்டம்

ஆட்ட அதிகாரிகள்
 கள நடுவர்கள்: கிறிஸ் கஃப்பனி, ரிச்சர்ட் இல்லிங்வர்த்
 மூன்றாவது நடுவர்: ரிச்சர்ட் கெட்டில்போரோ
 ஆட்ட நடுவர்: இரிச்சி ரிச்சார்ட்சன்
 நான்காவது நடுவர்: குமார் தர்மசேன

மேற்கோள்கள்

 
ஆத்திரேலியாவில் துடுப்பாட்டம்
இந்தியாவில் துடுப்பாட்டம்
2023இல் துடுப்பாட்டம்
தள்ளூரி ராமேஸ்வரி

ராமேஸ்வரி என்பவர் ஓர் இந்திய நடிகை ஆவார். இவர் இந்தி, ஒடியா மற்றும் தெலுங்கு மொழி படங்களில் நடித்துள்ளார். இவர்‌ தள்ளூரி ராமேஸ்வரி என அழைக்கப்படுகிறார்.

பிறப்பு மற்றும் குடும்பம்
இவர் ஆந்திராவில் பிறந்தவர்.‌ காக்கிநாடாவில் வளர்ந்தார். இவர் பஞ்சாபி நடிகர்‌ மற்றும் தயாரிப்பாளரான தீபக் சேத்தை மணந்தார். அவருக்கு பாஸ்கர பிரதாப் சேத் மற்றும் சூர்யா பிரேம் சேத் என்ற இரு மகன்கள் உள்ளனர். ராமேஸ்வரி தனது குழந்தைகளை வளர்ப்பதற்காக நடிப்பிலிருந்து ஓய்வு எடுத்தார்.

விருதுகள்
1978 இல் கே. விஸ்வநாத் இயக்கத்தில் சந்திர மோகன் உடன் ராமேஸ்வரி முதல்முறையாக சீதாமகாலட்சுமி என்ற  படத்தின் மூலம் தெலுங்கு திரையுலகில் அறிமுகமானார்.‌  இத்திரைப்படத்தில் சிறந்த நடிப்பை வெளிபடுத்தியமைக்காக பிலிம் ஃபேர் விருது கிடைத்தது.

ஆதாரங்கள்

வெளி இணைப்புகள்
 

வாழும் நபர்கள்
தென்னிந்திய பிலிம்பேர் விருதுகளை வென்றவர்கள்
20 ஆம் நூற்றாண்டின் இந்திய நடிகைகள்
தெலுங்கு நடிகைகள்
இந்திய தொலைக்காட்சி நடிகைகள்
இந்தி தொலைக்காட்சி நடிகைகள்
தெலுங்குத் திரைப்பட நடிகைகள்
தெலுங்கு தொலைக்காட்சி நடிகைகள்
மலையாளத் திரைப்பட நடிகைகள்
இந்தித் திரைப்பட நடிகைகள்
வடக்கு செங்கேளையாடு

வடக்கு செங்கேளையாடு (Northern red muntjac) என்பது கேளையாடு சிற்றினமாகும். இது தென்-மத்திய மற்றும் தென்கிழக்கு ஆசியாவின் பல நாடுகளில் காணப்படுகிறது.

வகைப்பாட்டியல் 
வடக்கு செங்கேளையாடு சமீபத்தில் தெற்கு செங்கேளையாட்டிலிருந்து (முன்னர் பொதுவாக இந்தியக் கேளையாடு என்று அறியப்பட்டது) வேறுபட்டதாகக் கண்டறியப்பட்டது. சுந்தாவிற்கு வெளியையும் மலேசியாவிற்கும் வெளியில் இருக்கும் மு. முண்ட்ஜாக்கிற்கு முன்னர் கூறப்பட்ட அனைத்து இனங்களையும் உள்ளடக்கியது.

பேன்கானசு, மோண்டனசு, முண்ட்ஜாக், நைங்கோலனி, ரூபிதசு ஆகிய துணையினங்கள் தெற்கு செங்கேளையாட்டு சிற்றினத்திலும், அனாமென்சிசு, ஆரியசு, கர்வோஇசுடைலசு, கிராண்டிகோர்னிசு வடக்கு செங்கேளையாட்டு சிற்றினத்தின் கீழும் வகைப்படுத்தப்பட்டன.

பரவல் 
வடக்கு செங்கேளையாடு தென்-மத்திய மற்றும் தென்கிழக்கு ஆசியாவின் பன்னிரண்டு நாடுகளில் பாக்கித்தான், பூட்டான், மியான்மர், நேபாளம், இந்தியா, இலங்கை, வங்கதேசம், சீனா, கம்போடியா, லாவோஸ், தாய்லாந்து மற்றும் வியட்நாம் ஆகிய நாடுகளில் காணப்படுகிறது.

இது ஆங்காங்கிலும் உள்ளது. மலேசியாவில் இதன் இருப்பு நிச்சயமற்றது.

பாதுகாப்பு 
வடக்கு செங்கேளையாடு பாதுகாக்கப்பட்ட பெரும் பகுதிகளில் காணப்படுதல் மற்றும் வேட்டையாடுதல் மற்றும் வாழ்விட மாற்றத்தை எதிர்க்கும் தன்மை ஆகியவற்றின் காரணமாகப் பன்னாட்டு இயற்கைப் பாதுகாப்புச் சங்கம் "தீவாய்ப்புக் கவலை குறைந்த இனமாக" எனப் பட்டியலிடப்பட்டுள்ளது.

மேற்கோள்கள் 

பாலூட்டிகள்
கேளையாடு
தாசேக் குளுகோர் மக்களவைத் தொகுதி

தாசேக் குளுகோர் மக்களவைத் தொகுதி (மலாய்: Kawasan Persekutuan Tasek Gelugor; ஆங்கிலம்: Tasek Gelugor Federal Constituency; சீனம்: 打色牛汝莪联邦选区) என்பது மலேசியா, பினாங்கு மாநிலத்தில், வட செபராங் பிறை மாவட்டத்தில் (North Seberang Perai District); அமைந்துள்ள ஒரு மக்களவைத் தொகுதி (P042) ஆகும்.

தாசேக் குளுகோர் தொகுதி 1984-ஆம் ஆண்டில் உருவாக்கப்பட்டது. முதல் தேர்தல் 1986-ஆம் ஆண்டில் நடைபெற்றது. அத்துடன் அதே 1986-ஆம் ஆண்டில் இருந்து தாசேக் குளுகோர் தொகுதி, மலேசிய நாடாளுமன்றத்தில் பிரதிநிதிக்கப் படுகிறது. 

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), தாசேக் குளுகோர் தொகுதி 29 தேர்தல் வட்டாரங்களாக (Polling Districts) பிரிக்கப்பட்டது.

பொது

வட செபராங் பிறை மாவட்டம்

வட செபராங் பிறை மாவட்டம் (North Seberang Perai District) பினாங்கு மாநிலத்தின் ஐந்து மாவட்டங்களில் ஒரு மாவட்டம்; 267 சதுர கி. மீ. பரப்பளவைக் கொண்டுள்ளது. 

இந்த மாவட்டத்தின் வடக்கில் மூடா ஆறு செல்கிறது. இந்த ஆறு கெடா மாநிலத்தில் உள்ள கோலா மூடா மாவட்டம்; வட செபராங் பிறை மாவட்டம் ஆகிய இரு மாவட்டங்களையும் பிரிக்கின்றது.

தாசேக் குளுகோர்

இந்த மாவட்டத்தின் தலைநகரம் கெப்பாலா பத்தாஸ். மாவட்டத்தின் மிகப்பெரிய நகரம் பட்டர்வொர்த். வடக்கு செபராங் பிறையில் அமைந்துள்ள பிற இடங்கள்: பெனாகா, பினாங்கு துங்கல், பெர்டா, தாசேக் குளுகோர், தெலுக் ஆயர் தாவார் மற்றும் மாக் மண்டின். 

பினாங்கு மாநிலத்தின் செபராங் பிறை பகுதியில் உள்ள மூன்று நிர்வாக மாவட்டங்களில் இந்த மாவட்டமும் ஒன்றாகும். இந்த வட செபராங் பிறை மாவட்டத்தில் பெரும்பாலும் நெல் பயிரிடப் படுகிறது. இந்த மாவட்டத்தின் பெரும்பாலான பகுதிகள் நெல் வயல்களைக் கொண்டவை ஆகும்.

தாசேக் குளுகோர் மக்களவைத் தொகுதி

தாசேக் குளுகோர் தேர்தல் முடிவுகள்

தாசேக் குளுகோர் வேட்பாளர் விவரங்கள்

தாசேக் குளுகோர் சட்டமன்ற தொகுதிகள்

தாசேக் குளுகோர் சட்டமன்ற உறுப்பினர்கள் (2022)

மேற்கோள்கள்

மேலும் காண்க 
 தாசேக் குளுகோர்
 வட செபராங் பிறை மாவட்டம் 
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

மலேசியாவில் தேர்தல்கள்
பினாங்கு நாடாளுமன்றத் தொகுதிகள்
போர்னியோ மஞ்சள் கேளையாடு

போர்னியோ மஞ்சள் கேளையாடு (Bornean yellow muntjac)(முண்டிகசு ஆதெரோடிசு) என்பது கேளையாட்டுச் சிற்றினமாகும். இது போர்னியோவில் மட்டுமே காணப்படும் அகணிய உயிரியாகும்.

வகைப்பாட்டியல் 
போர்னியோ மஞ்சள் கேளையாடு, பொதுவான கேளையாட்டுடன் வாழ்கிறது. இது மிகவும் பொதுவான உறவினரைப் போன்றது. 1982-ல் போர்னியோ மஞ்சள் கேளையாடு தனிச் சிற்றினமாக மட்டுமே அங்கீகரிக்கப்பட்டது.

விளக்கம் 
பொதுவான கேளையாட்டுடன் ஒப்பிடும் போது போர்னியோ மஞ்சள் கேளையாட்டின் நிறத்தில் வேறுபாடு உள்ளது. போர்னியோ மஞ்சள் கேளையாட்டின் கொம்புகள்  நீளம் உடையது. பொதுவான கேளையாட்டினை விட உருவில் சிறியது. போர்னியோ மஞ்சள் கேளையாடு குறித்து விரிவான ஆய்வுகள் நடைபெறவில்லை. இது ஒரு நினைவுச்சின்ன சிற்றினமாக விவரிக்கப்பட்டுள்ளது.

சூழலியல் 
போர்னியோ மஞ்சள் கேளையாடு சிற்றினமானது போர்னியோ புலியின் இரையாக உள்ளது.

மேற்கோள்கள் 

இந்தோனேசியப் பாலூட்டிகள்
கேளையாடு
இலெமூர் கடற்கரை

இலெமூர் கடற்கரை (Lemur Beach) இந்தியாவின் தமிழ்நாட்டின் கன்னியாகுமரி மாவட்டம், கணபதிபுரம் பேரூராட்சி பகுதியில் அமைந்துள்ள ஒரு கடற்கரையாகும். இது நாகர்கோவில் நகரிலிருந்து சுமார் 13 கிலோமீட்டர் தொலைவிலும் கன்னியாகுமரியிலிருந்து 32 கி.மீ., தொலைவிலும் அமைந்துள்ளது. நீலக்கடலும் நீண்ட மணல் பரப்பைக் கொண்ட கடற்கரையும் இக்கடற்கரையின் சிறப்புகளாகும். கடற்கரை மணல் பரப்பு சுத்தமாக இருப்பது மேலும் கூடுதல் சிறப்பாகும். குட்டி மாலத்தீவு, ஆயிரம் கால் பொழிமுகம் என்ற பெயர்களாலும் இக்கடற்கரை அழைக்கப்படுகிறது. பேச்சிப்பாறை அணையிலிருந்து கால்வாய் பாசனத்திற்காக திறந்து விடப்படும் தண்ணீர் கடலில் கலக்கும் கடற்கரைகளில் லெமூர் கடற்கரையும் ஒன்றாகும்.

பெயர் காரணம் 
கன்னியாகுமரிக்கு தெற்கே அமைந்திருந்ததாக கருதப்படும் இலெமூரியா கண்டத்தின் நினைவாக, இந்தக் கடற்கரைக்கு இலெமூர் கடற்கரை என்ற பெயர் ஏற்பட்டது.

போக்குவரத்து
நாகர்கோவிலில் இருந்து ராசாக்கமங்கலம் வழியாக குளச்சல் செல்லும் சாலையில் கணபதிபுரம் பகுதியில் இக்கடற்கரை அமைந்துள்ளது. நாகர்கோவிலில் அண்ணா பேருந்து நிலையத்தில் இருந்து குளச்சல், மண்டைக்காடு வழித்தடங்களில் செல்கின்ற அரசுப் பேருந்துகளில் ஏறி கணபதிபுரம் பேருந்து நிறுத்தத்தில் இறங்க வேண்டும். அங்கிருந்து வாடகை வாகனங்களில் இலெமூர் கடற்கரைக்குச் செல்லலாம்.

சுற்றுலா 
மாலையில் சூரியன் மறைவு பார்க்க நிறந்த இடமாக இது உள்ளது. திங்கள் முதல் சனிக்கிழமை வரை காலை 5 மணி முதல் மாலை 8 மணி வரையில் கடற்கரையை பார்க்க அனுமதி வழங்கப்படுகிறது. ஞாயிற்றுகிழமைகளில் 24 மணி நேரமும் இங்கு செல்லலாம். அண்மையில் தங்கும் விடுதிகள் எதுவும் இல்லை. இங்கு குளிப்பதற்கும் மது அருந்தவும் அனுமதி இல்லை.

இந்த அழகிய கடற்கரையில் அடிக்கடி கடல் சீற்றம் ஏற்படுவதும், பருவ மழைக் காலத்தில் இராட்சத அலைகள் எழும். இந்த இராட்சத அலைகள் அருகில் உள்ள குடியிருப்புப் பகுதிகளுக்குள் நுழைவதும் உண்டு. இதனால் இங்கு கடலில் குளிப்பது தடைசெய்யபட்டுள்ளது. 2024 ஆண்டின் கணக்கீட்டின்படி கடந்த ஐந்து ஆண்டுகளில் கடலலைகளில் சிக்கி 21 பேர் உயிரிழந்துள்ளனர்.

மேற்கோள்கள்

கன்னியாகுமரி மாவட்ட சுற்றுலாத் தலங்கள்
தமிழ்நாட்டுக் கடற்கரைகள்
எம். குப்பன்

எம். குப்பன் (M. Kuppan) மலேசிய நாட்டைச் சேர்ந்த மலேசிய கால்பந்து மேலாளர் ஆவார். 2021 ஆம் ஆண்டு திசம்பர் மாதம் இவர் காலமானார்.

78 வயதான முன்னாள் பன்னாட்டு வீரரும் பயிற்சியாளருமான குப்பன் எந்த அணியுடனும் அல்லது சங்கங்களுடனும் உத்தியோகபூர்வ உறவுகளைக் கொண்டிருக்கவில்லை. கால்பந்து விளையாடுவதை நிறுத்தி 50 ஆண்டுகளுக்கு மேல் ஆனபிறகும் கூட இவருக்கு மலேசிய கால்பந்து உலகில் முக்கியத்துவம் கொடுக்கப்பட்டது. விளையாட்டு தொடர்பான நிகழ்வுகளுக்கு அவர் கடைசிவரை அழைப்புகளைப் பெற்று வந்தார்.

தொழில் 
குப்பன் 1958 ஆம் ஆண்டில் பினாங்கு துறைமுக ஆணையத்தில் எழுத்தராகச் சேர்ந்தார். அதே ஆண்டில் பினாங்கு மாநில அணிக்கான அழைப்பைப் பெற்றார். பினாங்குடனான தனது முதல் பருவப் போட்டியில் குப்பன் மலேசியா கோப்பையை வெல்ல காரணமானார். இதே ஆண்டில், மெர்டேக்கா கோப்பையை வென்ற தேசிய அணிக்கான அழைப்பையும் பெற்றார். 1965 ஆம் ஆண்டு வரை எட்டு ஆண்டுகள் மலேசியாவைப் பிரதிநிதித்துவப்படுத்தினார்.  பினாங்கிற்காக 10 பருவப் போட்டிகளில் விளையாடினார். காயம் இவரை 1967 ஆம் ஆண்டில் ஓய்வு பெறச் செய்தது. விளையாட்டு வாழ்க்கை முடிந்ததும், குப்பன் பயிற்சிக்கு திரும்பினார். 1972-78 ஆண்டுகள் வரை தேசிய அணிக்கு பயிற்சியாளராகத் தலைமை தாங்கினார். மலேசியா 1975 மற்றும் 1976 இல் இரண்டு முறை தாய்லாந்து கிங்சு கோப்பை கோப்பையையும், 1976 ஆம் ஆண்டில் மெர்டேகா கோப்பையையும் இவரது பதவிக்காலத்தில் வென்றது.

மேற்கோள்கள்

2021 இறப்புகள்
மலேசிய விளையாட்டு வீரர்கள்
காற்பந்தாட்ட மேலாளர்கள்
அலெக்சு கேரி

அலெக்சு கேரி (Alex Tyson Carey, பிறப்பு: 27 ஆகத்து 1991) என்பவர் ஆத்திரேலிய பன்னாட்டுத் துடுப்பாட்ட வீரர் ஆவார். முன்னாள் கால்பந்தாட்ட வீரரான இவர், தற்போது ஆத்திரேலியத் துடுப்பாட்ட அணியில் இலக்குக் காப்பாளராக தேர்வு, ஒருநாள் போட்டிகளில் விளையாடுகிறார். இவர் 2010 இல் மேற்கு சிட்னி ஜயண்ட்சு அணியின் தலைவராக விளையாடி, பின்னர் 2012 இல் ஆத்திரேலியக் கால்பந்தாட்ட அணியில் சேர்ந்தார். பின்னர் இவர் அவ்வணியில் இருந்து விலக்கப்பட்ட நிலையில், தெற்கு ஆத்திரேலியாவுக்குத் திரும்பி, அங்கு உள்ளூர் துடுப்பாட்டப் போட்டிகளில் விளையாடினார்.

கேரி 2013 இல் உயர்-தர துடுப்பாட்டக்காரராக விளையாடினார், ஆனாலும் அதில் இருந்து விலக்கப்பட்டதை அடுத்து, இலக்குக் காப்பாளராக விளையாடி வருகிறார்.

மேற்கோள்கள்

வெளி இணைப்புகள்
 

வாழும் நபர்கள்
1991 பிறப்புகள்
ஆத்திரேலியத் துடுப்பாட்டக்காரர்கள்
சசெக்சு துடுப்பாட்டக்காரர்கள்
குச்சக் காப்பாளர்கள்
சிபோ காய்

சிபோ காய் (Sibo Kai), ஒரு இந்திய அரசியல்வாதி. இவர் 1978 -ஆம் ஆண்டில் அருணாசலப் பிரதேச சட்டமன்றத்திற்கு ( 1978 தேர்தலுக்குப் பிறகு) அருணாச்சலப் பிரதேச ஆளுநரால் பரிந்துரைக்கப்பட்டார். அந்த அமைப்பின் முதல் பெண் உறுப்பினரானார். சிங்ஃபோ மக்களை பிரதிநிதித்துவப்படுத்துவதற்காக, சட்டமன்றத்தில் பிரதிநிதித்துவம் இல்லாத குழுவாக காய் பரிந்துரைக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
அருணாச்சலப் பிரதேச அரசியல்வாதிகள்
இசுக்காட் போலண்டு

இசுக்காட் மைக்கேல் போலண்டு (Scott Michael Boland, "ஸ்கொட் போலண்ட்", பிறப்பு: 11 ஏப்ரல் 1989) ஆத்திரேலியப் பன்னாட்டுத் துடுப்பாட்ட வீரர் ஆவார். வலக்கை விரைவுப் பந்துவீச்சாளரான இவர், உள்ளூரில் விக்டோரியா அணிக்காகவும், ஹோபார்ட் ஹரிகேன்ஸ் அணிக்காகவும் விளையாடுகிறார். ஆத்திரேலியத் தொல்குடி இனத்தவரான போலண்டு, திசம்பர் 2021 இல், ஜேசன் கில்லெஸ்பிக்கு அடுத்ததாக ஆத்திரேலியாவுக்காக தேர்வுத் துடுப்பாட்டத்தில் விளையாடும் இரண்டாவது பழங்குடி வீரர் ஆவார்.

மேற்கோள்கள்

வெளி இணைப்புகள் 

1989 பிறப்புகள்
வாழும் நபர்கள்
ஆத்திரேலியத் துடுப்பாட்டக்காரர்கள்
ஆஸ்திரேலியப் பழங்குடிகள்
பாகான் மக்களவைத் தொகுதி

பாகான் மக்களவைத் தொகுதி (மலாய்: Kawasan Persekutuan Bagan; ஆங்கிலம்: Bagan Federal Constituency; சீனம்: 蒲甘联邦选区) என்பது மலேசியா, பினாங்கு மாநிலத்தில், வட செபராங் பிறை மாவட்டத்தில் (North Seberang Perai District); அமைந்துள்ள ஒரு மக்களவைத் தொகுதி (P043) ஆகும்.

பாகான் மக்களவைத் தொகுதி 1958-ஆம் ஆண்டில் உருவாக்கப்பட்டது. முதல் தேர்தல் 1959-ஆம் ஆண்டில் நடைபெற்றது. அத்துடன் அதே 1959-ஆம் ஆண்டில் இருந்து பாகான் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது. 

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), பாகான் மக்களவைத் தொகுதி 24 தேர்தல் வட்டாரங்களாக (Polling Districts) பிரிக்கப்பட்டது.

இந்தத் தொகுதி 1974-ஆம் ஆண்டில் சீரமைப்பின் காரணமாக நீக்கப்பட்டது. இருப்பினும் 1984-ஆம் ஆண்டில் மீண்டும் உருவாக்கப்பட்டது.

பொது

வட செபராங் பிறை மாவட்டம்

வட செபராங் பிறை மாவட்டம் (North Seberang Perai District) பினாங்கு மாநிலத்தின் ஐந்து மாவட்டங்களில் ஒரு மாவட்டம்; 267 சதுர கி. மீ. பரப்பளவைக் கொண்டுள்ளது. 

இந்த மாவட்டத்தின் வடக்கில் மூடா ஆறு செல்கிறது. இந்த ஆறு கெடா மாநிலத்தில் உள்ள கோலா மூடா மாவட்டம்; வட செபராங் பிறை மாவட்டம் ஆகிய இரு மாவட்டங்களையும் பிரிக்கின்றது.

கெப்பாலா பத்தாஸ்

இந்த மாவட்டத்தின் தலைநகரம் கெப்பாலா பத்தாஸ். மாவட்டத்தின் மிகப்பெரிய நகரம் பட்டர்வொர்த். வடக்கு செபராங் பிறையில் அமைந்துள்ள பிற இடங்கள்: பெனாகா, பினாங்கு துங்கல், பெர்டா, தாசேக் குளுகோர், தெலுக் ஆயர் தாவார் மற்றும் மாக் மண்டின். 

பினாங்கு மாநிலத்தின் செபராங் பிறை பகுதியில் உள்ள மூன்று நிர்வாக மாவட்டங்களில் இந்த மாவட்டமும் ஒன்றாகும். இந்த வட செபராங் பிறை மாவட்டத்தில் பெரும்பாலும் நெல் பயிரிடப் படுகிறது. இந்த மாவட்டத்தின் பெரும்பாலான பகுதிகள் நெல் வயல்களைக் கொண்டவை ஆகும்.

மாவட்ட எல்லைகள் 

 மூடா ஆறு - (வடக்கில்)
 பாடாங் செராய் - (கிழக்கில்)
 பிறை ஆறு - (தெற்கில்)
 மலாக்கா நீரிணை - (மேற்கில்)

பாகான் தொகுதி வாக்குச் சாவடிகள்

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), பாகான் மக்களவைத் தொகுதி 24 தேர்தல் வட்டாரங்களாக (Polling Districts) பிரிக்கப்பட்டு உள்ளது. கீழ்க்காணும் வாக்குச் சாவடிகளில், இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.

பாகான் மக்களவைத் தொகுதி

பாகான் தேர்தல் முடிவுகள்

பாகான் வேட்பாளர் விவரங்கள்

பாகான் சட்டமன்ற தொகுதிகள்

பாகான் சட்டமன்ற உறுப்பினர்கள் (2022)

மேற்கோள்கள்

மேலும் காண்க 

 வட செபராங் பிறை மாவட்டம் 
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

மலேசியாவில் தேர்தல்கள்
பினாங்கு நாடாளுமன்றத் தொகுதிகள்
கோபால்ட் லாரேட்டு

கோபால்ட் லாரேட்டு (Cobalt laurate) C24H48CoO4 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என கோபால்ட் லாரேட்டு வகைப்படுத்தப்படுகிறது.

தயாரிப்பு
நீர்த்த கோபால்ட்(II) குளோரைடு கரைசலுடன் சோடியம் லாரேட்டு சேர்மத்தைச் சேர்த்து வினைபுரியச் செய்தால் கோபால்ட் லாரேட்டு உருவாகிறது.

இயற்பியல் பண்புகள்
அடர் ஊதா நிற படிகங்களாக கோபால்ட் லாரேட்டு உருவாகிறது.

இது தண்ணீரில் கரையாது. ஆனால், ஆல்ககாலில் கரையும்.

மேற்கோள்கள் 

கோபால்ட்(II) சேர்மங்கள்
லாரேட்டுகள்
கனிம வேதியியல் சேர்மங்கள்
கரும்பூலா

கரும்பூலா (Phyllanthus reticulatus  ) என்பது ஜீன் லூயிஸ் மேரி பாய்ரெட்டால் விவரிக்கப்பட்ட ஒரு தாவர இனமாகும். இது பைலாந்தேசியே குடும்பத்தை சேர்ந்தது.

இது ஆசிய பேரினமான ஃபில்லாந்தசுக்கு உட்பட்ட ஒரு இனமாகும் (ஆனால் இது ஜமைக்காவிற்கும் அறிமுகப்படுத்தப்பட்டது); இது சிலசமயம் பி. பாலிஸ்பெர்மசுடன் சேர்த்து குழப்பிக் கொள்ளப்படுகிறது. வியட்நாமிய மொழியில் இதன் பெயர் phèn đen (சில நேரங்களில் diệp hạ châu mạng ) ஆகும். இது வடக்கு ஆத்திரேலியாவிலும் காணப்படுகிறது. அங்கு மொய்ல்  ஆற்றுப் பகுதியின் பழங்குடியினர் இந்த மரத்தை தீக்கோலுக்கு பயன்படுத்துகின்றனர். மேலும் இதை மிர்ரினிமிர்ரினி என்று அழைக்கின்றனர்.

இது இந்தியாவின் உத்தரபிரதேசத்தின்  தெராய் பகுதிகளிலும் குளக் கரையோரங்களில் ஏராளமாக காணப்படுகிறது. இது உள்ளூர் மொழியில் சிகட்டி / सिकटी/सिक्टी என்று அழைக்கப்படுகிறது.

கரும்பூலா கிழக்கு ஆசியாவில் உள்ள பல்வேறு வகையான எபிசெபாலா என்னும் ஒருவகை அந்துப்பூச்சியால் மகரந்தச் சேர்க்கை செய்யப்படுகிறது. வளர்ந்த அந்துப்பூச்சிகள் பூக்களில் மகரந்தச் சேர்க்கை செய்கின்றன, ஆனால் பி. ரெட்டிகுலட்டஸ் பூக்களின் கருப்பையில் முட்டையிடுகின்றன. அங்கு வளரும் குடம்பிகள் வளரும் விதைகளில் சிலவற்றை உட்கொள்கின்றன.

துணை இனங்கள் 
இதில் பின்வரும் கிளையினங்கள் கேட்டலாக் ஆப் லைப் என்னும் தரவு தளத்தில் பட்டியலிடப்பட்டுள்ளன:

 Phyllanthus reticulatus var. glaber (Thwaites) Müll. Arg.
 P. r. reticulatus (see synonyms)

விளக்கம் 
கரும்பூலா ஒரு புதர் தாவரமாகும். சில சமயங்களில் சற்று ஒழுங்கற்று வளரும் இது பொதுவாக 5 மீ உயரம் வரை மட்டுமே இருக்கும். இளந் தாவரமாக இருக்கும்போது மென்மையான தண்டுகளுடன் இளஞ்சிவப்பு அல்லது சாம்பல்-பழுப்பு நிறத்தில் தண்டுகள் இருக்கும். முழு விளக்கத்திற்கு சீனாவின் ஃப்ளோரா மற்றும் கீழே உள்ள படக்காட்சியகத்தைப் பார்க்கவும்.

காட்சியகம்

மேற்கோள்கள்

வெளி இணைப்புகள் 
Phyllanthus reticulatus occurrence data உலகளாவிய பல்லுயிர் தகவல் வசதியிலிருந்து
 

சீனத் தாவரங்கள்
சிவதை

சிவதை (Operculina turpethum) என்பது மார்னிங் குளோரி குடும்பத்தைச் சேர்ந்த ஒரு தாவர இனமாகும்.

இது 4 முதல் 5 மீட்டர் நீளம் வரை வளரும், பல்லாண்டு, மூலிகை கொடியாகும். இது இந்தியாவைச் சேர்ந்தது. இது பொதுவாக  வடக்கு சர்க்கார் மற்றும் தக்காணப் பகுதியில் 3000 அடி உயரம் வரை காணப்படுகிறது. இதன் இலைகள் ஒன்றுவிட்டு ஒன்றாக, முட்டை வடிவில், நீள்வட்டத்தில், தட்டையாக இதயவுருவில் இருக்கும். இதன் மலர்கள் தனித்தவையாகவும் பெரியவையாகவும் இருக்கும். இதன் கனி உலர்ந்து வெடிக்கும் விதையுறை கொண்டது.

இது உண்மையில் ஒரு பேதி மருந்து அல்ல, ஆனால் லேசான மலமிளக்கியாகும்.

மேற்கோள்கள்

வெளி இணைப்புகள் 

 Contains a detailed monograph on Operculina turpethum (Trivrit), as well as a discussion of health benefits and usage in clinical practice. Available online at http://www.toddcaldecott.com/index.php/herbs/learning-herbs/337-trivrit 

கொடிகள்
சூரியநாராயணன் கோயில், காக்கிநாடா

சூரியநாராயணன் கோயில் (Sri Suryanarayana Swami Temple), இந்தியாவின் ஆந்திரப் பிரதேச மாநிலத்தின் காக்கிநாடா மாவட்டத்தில் உள்ள  கொல்லாலா மமிதாடா கிராமத்தில் சூரியநாராயணன் பகவானுக்கு அர்ப்பணிக்கப்பட்ட கோயில் ஆகும். இது காக்கிநாடாவிற்கு தென்மேற்கே 24.5 கிலோ மீட்டர் தொலைவில் உள்ளது. இக்கோயில் 16 ஏக்கர் பரப்பளவு கொண்ட இக்கோயில், 1920ஆம் ஆண்டில் கொல்லாலா மமிதாடா கிராமத்தின் நிலக்கிழார் கோவ்விரி பசிவி ரெட்டியால் நிறுவப்பட்டது.

இக்கோயிலின் முக்கிய விழாக்கள் ரத சப்தமி, வைகுண்ட ஏகாதசி ஆகும்.

மேற்கோள்கள்

சூரியக் கோயில்கள்
ஆந்திரப் பிரதேச இந்துக் கோயில்கள்
சூரிய தேவன் கோயில்

சூரிய தேவன் கோயில் (Deo Surya Mandir), இந்தியாவின் பிகார் மாநிலத்தில் அவுரங்காபாத் மாவட்டத்தில் உள்ள தேவ் நகரத்தில் சூரிய பகவானுக்கு அர்ப்பணிக்கப்பட்ட இந்துக் கோயில் ஆகும். மேற்கு நோக்கி அமைந்த இக்கோயிலில் சத் பூசை சிறப்பாக கொண்டாடப்படுகிறது. நகரா, வெசரா மற்றும் தமிழ் கட்டிடக் கலைநயங்களுடன் கூடியது.

வரலாறு
இச்சூரிய கோயிலில் உள்ள குப்தப் பேரரசு காலத்திய 642ஆம் ஆண்டின் கல்வெட்டு சூரிய வழிபாடு குறித்துள்ளது. இக்கோயில் பொ.ஊ. 7 அல்லது 8ஆம் நூற்றாண்டில் நிறுவப்பட்டிருக்கலாம் என ஆய்வாளர்கள் கருதுகின்றனர். துவக்கத்தில் பௌத்தக் கோயிலாக இருந்த இதை, பக்தியார் கில்ஜியால் சிதைக்கப்பட்ட பிறகு, மன்னர் பைரவேந்திரர் இதனை சூரியக் கோயிலாகக் மாற்றினார்.

மேற்கோள்கள்

சூரியக் கோயில்கள்
அவுரங்காபாத் மாவட்டம், பீகார்
பீகாரிலுள்ள கோயில்கள்
புக்கிட் மெர்தாஜாம் மக்களவைத் தொகுதி

புக்கிட் மெர்தாஜாம் மக்களவைத் தொகுதி (மலாய்: Kawasan Persekutuan Bukit Mertajam; ஆங்கிலம்: Bukit Mertajam Federal Constituency; சீனம்: 大山脚联邦选区) என்பது மலேசியா, பினாங்கு மாநிலத்தில், மத்திய செபராங் பிறை மாவட்டத்தில் (Central Seberang Perai District); அமைந்துள்ள ஒரு மக்களவைத் தொகுதி (P045) ஆகும்.

புக்கிட் மெர்தாஜாம் மக்களவைத் தொகுதி 1974-ஆம் ஆண்டில் உருவாக்கப்பட்டது. முதல் தேர்தல் 1974-ஆம் ஆண்டில் நடைபெற்றது. அத்துடன் அதே 1974-ஆம் ஆண்டில் இருந்து புக்கிட் மெர்தாஜாம் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது. 

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), புக்கிட் மெர்தாஜாம் மக்களவைத் தொகுதி 28 தேர்தல் வட்டாரங்களாக (Polling Districts) பிரிக்கப்பட்டது.

பொது

புக்கிட் மெர்தாஜாம் நகரம்

மலேசியாவில் தமிழர்கள் வரலாற்றுத் தடம் பதித்த முக்கியமான இடங்களில் இதுவும் ஒன்றாகும். 1900-ஆம் ஆண்டுகளில் இங்கு வாழ்ந்த தமிழர்கள் இந்த நகரத்தை சுங்குரும்பை என்று அழைத்தார்கள். 

சுங்கை (Sungei) என்றால் மலாய் மொழியில் ஆறு; ரும்பை (Rumbai) என்றால் உயர்ந்த வகை வாசனைச் செடி. இத்தகைய வாசனைச் செடிகள் ஆற்றங்கரை ஓரங்களில் அதிகமாக இருந்ததால் சுங்குரும்பை என்று பெயராகியது. பிரித்தானியர்களும், சீனர்களும் புக்கிட் மெர்தாஜாம் என்று அழைத்தனர்.

மெர்தாஜாம் மலை

புக்கிட் மெர்தாஜாம் எனும் பெயர் மெர்தாஜாம் மலை எனும் பெயரில் இருந்து மருவியதாகச் சொல்லப் படுகிறது. மலாய் மொழியில் மெர்தாஜாம் என்றால் கூர்மை என்று பொருள். புக்கிட் மெர்தாஜாம் என்றால் கூர்மையான மலை என்று பொருள். மெர்தாஜாம் மலையின் உச்சிப் பாகம் மிக கூர்மையான நிலப்பரப்பைக் கொண்டு இருந்ததால் அதற்கு அந்தப் பெயர் வந்ததாகச் சொல்லப் படுகிறது.

பல நூற்றாண்டுகளுக்கு முன்னர், இந்து - பௌத்த சமயங்கள் கலந்த பூஜாங் பள்ளத்தாக்கு நாகரிகத்தின் ஒரு பகுதியாக புக்கிட் மெர்தாஜாம் பிரசித்தி பெற்று விளங்கி உள்ளது. இங்குதான் 1845-ஆம் ஆண்டில் செரோக் தெக்குன் கல்வெட்டு கண்டுபிடிக்கப்பட்டது.

பூஜாங் பள்ளத்தாக்கு

அந்தக் கல்வெட்டை ஒரு நினைவுச் சின்னமாகப் போற்றிப் பாதுகாத்து வருகிறார்கள். இப்போது கெடா என்று அழைக்கப்படும் கடாரத்தை, பூஜாங் பள்ளத்தாக்கு நாகரிகம், கி.பி 6-ஆம் நூற்றாண்டு வரை ஆட்சி செய்து உள்ளது.

1800-ஆம் ஆண்டில் பிரித்தானிய கிழக்கிந்திய நிறுவனம் செபராங் பிறை நிலப்பகுதியைக் கையகப்படுத்தியது. அதன் பின்னர் 19-ஆம் நூற்றாண்டில் புக்கிட் மெர்தாஜாம் உருவானது. அதற்கு முன்னர், இந்தப் பகுதியில் மலாய் மக்கள் மற்றும் சயாமிய விவசாயிகள் வசித்து வந்தார்கள்.

புக்கிட் மெர்தாஜாம் வாக்குச் சாவடிகள்

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), பெர்மாத்தாங் பாவ் மக்களவைத் தொகுதி 26 தேர்தல் வட்டாரங்களாக (Polling Districts) பிரிக்கப்பட்டு உள்ளது. கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.

புக்கிட் மெர்தாஜாம் மக்களவைத் தொகுதி

புக்கிட் மெர்தாஜாம் தேர்தல் முடிவுகள்

புக்கிட் மெர்தாஜாம் வேட்பாளர் விவரங்கள்

புக்கிட் மெர்தாஜாம் சட்டமன்ற தொகுதிகள்

புக்கிட் மெர்தாஜாம் சட்டமன்ற உறுப்பினர்கள் (2022)

மேற்கோள்கள்

மேலும் காண்க 
 கூலிம்
 புக்கிட் மெர்தாஜாம்
 மத்திய செபராங் பிறை மாவட்டம் 
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

மலேசியாவில் தேர்தல்கள்
பினாங்கு நாடாளுமன்றத் தொகுதிகள்
சைசோசெபாலா

சைசோசெபாலா (Schizocephala) என்பது கும்பிடுபூச்சி பேரினமாகும். இது சைசோசெபாலினியை (Schizocephalini) ஒத்த தோற்றமுடையது ஆகும்.  இதில் சைசோசெபாலா பைகார்னிசு (Schizocephala bicornis) என்ற ஒற்றை சிற்றினம் உள்ளது. இது பாக்கித்தான், இந்தியா, நேபாளம், இலங்கை, சுந்தா தீவுகள் முழுவதும் பரவியுள்ளது.

படங்கள்

மேற்கோள்கள் 

கும்பிடுபூச்சிகள்
கால்சியம் பொலோனைடு

கால்சியம் பொலோனைடு (Calcium polonide) CaPo என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கால்சியம் மற்றும் பொலோனியம் தனிமங்கள் சேர்ந்து இச்சேர்மம் உருவாகிறது. பொலோனியத்தின் அதிக நீராவி அழுத்தம், கதிரியக்கம் மற்றும் காற்றில் எளிதில் ஆக்சிசனேற்றம் போன்ற பண்புகளால் இது இயற்கையில் காணப்படுவதற்குப் பதிலாக, முற்றிலும் செயற்கையானதாகக் காணப்படுகிறது.  மேலும் கால்சியம் பொலோனைடை ஆய்வு செய்வதும் கடினமாகும்.

கட்டமைப்பு
வளிமண்டல அழுத்தத்தில் கால்சியம் பொலோனைடு கனசதுர பாறை படிக உப்பு அமைப்பில் படிகமாகிறது. சுமார் 16.7 கிகாபாசுக்கல் உயர் அழுத்தத்தில், இந்த அமைப்பு சீசியம் குளோரைடு வகை படிக அமைப்பிற்கு மாற்றப்படும் என்று கணிக்கப்பட்டுள்ளது.

மின்னணு பண்புகள்
கோட்பாட்டு வேதியியல் கணக்கீடுகளின் அடிப்படையில், கால்சியம் பொலோனைடு ஒரு குறைக்கடத்தியாக இருக்கலாம் என கணிக்கப்படுகிறது.

மேலும் காண்க
 மக்னீசியம் பொலோனைடு
 பொட்டாசியம் பொலோனைடு

மேற்கோள்கள்

கால்சியம் சேர்மங்கள்
பொலோனைடுகள்
கனிம வேதியியல் சேர்மங்கள்
பாறை உப்பு படிகக் கட்டமைப்பு
மெல்லிய கௌராமி

மெல்லிய கௌராமி (Frail gourami)(தீனோப்சு நொபிலிசு) என்பது வடகிழக்கு இந்தியா மற்றும் வங்காளதேசத்தைப் பூர்வீகமாகக் கொண்ட கௌராமி ஒற்றைச் சிற்றினப் பேரின மீனமாகும். இது ஏரிகள், குளங்கள், ஆறுகள் மற்றும் ஓடைகளில் ஏராளமான தாவரங்களுடன் காணப்படுகிறது. இந்த பேரினச் சிற்றின மீன் 10 செ.மீ (3.9 அங்குலம்) நீளம் வரை வளரும் . இது நீர்வாழ் உயிரினக் காட்சி வர்த்தகத்தில் அரிதாகவே காணப்படுகிறது. இந்தச் சிற்றினம் இதன் பேரினத்தில் அறியப்பட்ட ஒரே ஒரு சிற்றினம் ஆகும்.

மேற்கோள்கள் 

மீன் பேரினங்கள்
பத்து காவான் மக்களவைத் தொகுதி

பத்து காவான் மக்களவைத் தொகுதி (மலாய்: Kawasan Persekutuan Batu Kawan; ஆங்கிலம்: Batu Kawan Federal Constituency; சீனம்: 峇都交湾联邦选区) என்பது மலேசியா, பினாங்கு மாநிலத்தில், தென் செபராங் பிறை மாவட்டத்தில் (Central Seberang Perai District); அமைந்துள்ள ஒரு மக்களவைத் தொகுதி (P046) ஆகும்.

பத்து காவான் மக்களவைத் தொகுதி 2003-ஆம் ஆண்டில் உருவாக்கப்பட்டது. முதல் தேர்தல் 2004-ஆம் ஆண்டில் நடைபெற்றது. அத்துடன் அதே 2004-ஆம் ஆண்டில் இருந்து பத்து காவான் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது. 

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), பத்து காவான் மக்களவைத் தொகுதி 24 தேர்தல் வட்டாரங்களாக (Polling Districts) பிரிக்கப்பட்டது.

பொது

பத்து காவான் நகரம்

பத்து காவான் நகரம் (Batu Kawan) பினாங்கு, தென் செபராங் பிறை மாவட்டத்தில் அமைந்துள்ள நகரம். துரிதமாக வளர்ச்சி பெற்றுவருகிறது. 

இந்த நகரத்தை பினாங்கு மாநிலத்தின் பாயான் லெப்பாஸ் மற்றும் பிறை தொழில்துறை நகரத்தைப் போல மாற்றம் செய்வதற்கு 1990-ஆம் ஆண்டில், பினாங்கு மாநில அரசு முடிவு செய்தது. அதன் விளைவாக 2000-ஆம் ஆண்டில், பினாங்கு மாநிலத்தின் விளையாட்டு அரங்கம் (Penang State Stadium) இங்கு கட்டப்பட்டது.

மேலும் ஜோர்ஜ் டவுன் தலைநகர் சார்ந்த புறநகர்ப் பகுதிகளில் மக்கள் தொகை அதிகரிப்பால் பத்து காவான் நகரத்தை, ஜோர்ஜ் டவுன் மாநகரத்தின் துணைநகரமாக மாற்றுவதற்கு பினாங்கு மாநில அரசு செயலாக்கத்தில் ஈடுபட்டு உள்ளது.

கஸ்தூரி பட்டு

கஸ்தூரி பட்டு, (Kasthuriraani Patto), மலேசிய நாடாளுமன்றத்தின் மக்களவைக்கு, எதிர்க்கட்சி அணியில் தேர்வு செய்யப் பட்ட முதல் தமிழ்ப் பெண் ஆவார். 2018-ஆம் ஆண்டு  நடைபெற்ற மலேசியாவின் 14-வது பொதுத் தேர்தலில், பினாங்கு, பத்து காவான் மக்களவைத் தொகுதியில் 33,553 வாக்குகள் பெரும்பான்மையில் வெற்றி பெற்றார்.  

கஸ்தூரி ராணிக்கு அந்த 2018-ஆம் ஆண்டு பொதுத் தேர்தலில் 42,683 வாக்குகள் (78.02%) கிடைத்தன. அவரை எதிர்த்து போட்டியிட்ட பாரிசான் நேசனல் வேட்பாளர் ஜெயந்தி தேவி பாலகுரு (Jayanthi Devi Balaguru) என்பவருக்கு 9,130 வாக்குகள் (16.69%) கிடைத்தன.

சீனர்கள் மிகுதியாக வாழும் பத்து காவான் தொகுதியில், ஓர் இளம் தமிழ்ப் பெண் வெற்றி பெற்றது ஓர் அரசியல் சாதனையாக அறியப்படுகிறது. அந்தத் தேர்தலில் அவர் ஜனநாயக செயல் கட்சியின் சார்பில் போட்டியிட்டார். இந்தத் தொகுதியில் 2018-ஆம் ஆண்டு பதிவுபெற்ற வாக்காளர்கள் 55,479 பேர். அவர்களில் சீனர்கள் ஏறக்குறைய 62 விழுக்காட்டினர்.

பத்து காவான் வாக்குச் சாவடிகள்

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), பத்து காவான் மக்களவைத் தொகுதி 24 தேர்தல் வட்டாரங்களாக (Polling Districts) பிரிக்கப்பட்டு உள்ளது. கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.

பத்து காவான் மக்களவைத் தொகுதி

பத்து காவான் தேர்தல் முடிவுகள்

பத்து காவான் வேட்பாளர் விவரங்கள்

பத்து காவான் சட்டமன்ற தொகுதிகள்

பத்து காவான் சட்டமன்ற உறுப்பினர்கள் (2022)

மேற்கோள்கள்

மேலும் காண்க 
 கஸ்தூரி பட்டு
 பத்து காவான்
 தென் செபராங் பிறை மாவட்டம் 
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

மலேசியாவில் தேர்தல்கள்
பினாங்கு நாடாளுமன்றத் தொகுதிகள்
ஆர். எஸ். தனேந்திரன்

டத்தோ ஸ்ரீ ஆர்.எஸ். தனேந்திரன் (ஆங்கிலம்; R.S. Thanenthiran; மலாய்: R.S. Thanenthiran; சீனம்: R.S. 他恩提兰; (பிறப்பு: 4 சூலை 1963) என்பவர் ஒரு மலேசிய இந்திய அரசியல்வாதி மற்றும் ஒரு தொழிலதிபர் ஆகும்.

இவர் மலேசிய மக்கள் சக்தி கட்சியின் (Malaysia Makkal Sakti Party) நிறுவனர் மற்றும் தற்போதைய தலைவரும் ஆவார்.

பொது

தனேந்திரன் 1963-ஆம் ஆண்டு சூலை 4-ஆம் தேதி கெடாவில் உள்ள சுங்கை பட்டாணியில் (Sungai Petani) பிறந்தார். 1990-ஆம் ஆண்டு, அவர் வாணி மணியம் (Vaney Maniam) என்பவரை மணந்தார். இவர்களுக்கு மூன்று பிள்ளைகள் உள்ளனர்.

கெடா பத்து பெக்காக்கா தேசியப் பள்ளியில் (SK Batu Pekaka) தன் தொடக்கக் கல்வியைப் பெற்ற இவர், பின்னர் தன் உயர்நிலைக் கல்வியை பத்து பெக்காக்கா உயர்நிலைப் பள்ளியில் (SMK Kuala Ketil) மெற்கொண்டார். பின்னர் ஈப்போ உலுகிந்தா ஆசிரியர்ப் பயிற்சிக் கல்லூரியில் (Maktab Perguruan, Ulu Kinta, Ipoh) தம் ஆசிரியர்ப் பயிற்சியைப் பெற்றார்.

அரசியலுக்கு வருவதற்கு முன்பு தனேந்திரன், சில ஆண்டுகள் ஓர் ஆசிரியராகப் பணியாற்றினார்.

தனேந்திரன் கோரிக்கை

தனேந்திரன் அவர்களின் கொள்கைப்பாடும்; மற்றும் மலேசிய மக்கள் சக்தி கட்சியின் முக்கிய சித்தாந்தமும்; மலேசிய இந்தியர்களின் கல்வி நிலையை மேம்படுத்துவதாகும்.

மலேசியாவில் உள்ள இந்திய அரசியல் தலைவர்கள் குறைந்தபட்சம் ஒரு தமிழ்ப்பள்ளியைத் தத்தெடுக்க வேண்டும் என்று தனேந்திரன் ஒரு கோரிக்கையை முன்வைத்துள்ளார்.

தேர்தல் முடிவுகள் 
2022-ஆம் ஆண்டு மலேசியப் பொதுத் தேர்தலில் நிபோங் திபால் மக்களவை தொகுதியில் ஆர்.எஸ். தனேந்திரன் போட்டியிட்டு தோல்வி அடைந்தார்.

தனேந்திரனுக்கு 10,660 வாக்குகள் கிடைத்தன. பாக்காத்தான் கூட்டணியின் மக்கள் நீதிக் கட்சி வேட்பாளர் பாட்லினா சீடேக் (Fadhlina Sidek) என்பவருக்கு 42,188 வாக்குகள் கிடைத்தன.

மேற்கோள்கள்

மேலும் காண்க 
 மலேசிய மக்கள் சக்தி கட்சி
 இண்ட்ராப்
 பாரிசான் நேசனல்
 சுங்கை பட்டாணி
 மலேசிய இந்தியர்

வெளி இணைப்புகள்
 

1963 பிறப்புகள்
வாழும் நபர்கள்
கெடா மக்கள்
மலேசியத் தொழிலதிபர்கள்
மலேசிய அரசியல்வாதிகள்
மலேசிய இந்தியர்கள்
மலேசியத் தமிழ் அரசியல்வாதிகள்
மலேசியத் தமிழர்‎
அடர் சுருட்டை வால் குரங்கு

அடர் சுருட்டை வால் குரங்கு, பழுப்பு சுருட்டைவால் குரங்கு, கருந்தலை சுருட்டைவால் குரங்கு (ufted capuchin also known as brown capuchin, black-capped capuchin, or pin monkey)  என்பது தென் அமெரிக்கா மற்றும் கரிபியன் தீவுகளான டிரினிடாட் மற்றும் மார்கரிட்டாவரை காணப்புடும் ஒரு புதிய உலக முதனி ஆகும். பாரம்பரிய வரையறைகளின்படி, இது தென் நடு அமெரிக்காவின் மிகவும் பரவலான விலங்கினங்களில் ஒன்றாகும். கருப்பு-கோடுள்ள கபுச்சின், கருப்பு கபுச்சின், பொன் நிற-வயிறு கபுச்சின் ஆகியவற்றை ஒரு புதிய பேரினத்தில் தனித்தனி இனங்களாகக் கருத அண்மையில் பரிந்துரைக்கப்பட்டது. இதன் மூலம் அமேசான் படுகை மற்றும் அருகிலுள்ள பகுதிகளில் வாழும் அடர் சுருட்டை வால் குரங்குகளை திறம்பட வகைபடுத்தபட்டுள்ளது. இருப்பினும், பெரிய தலையுடைய கபுச்சின் ( S. a. macrocephalus ), முன்னர் ஒரு தனித்துவமான இனமாக வரையறுக்கப்பட்டது. இது அடர் சுருட்டை வால் குரங்கின் கிளையினமாக மறுவகைப்படுத்தப்பட்டது. இதனால் அடர் சுருட்டை வால் குரங்கின் வரம்பானது கிழக்கே பெரு மற்றும் எக்குவடோர் வரையும், தெற்கே பொலிவியா வரையும் விரிவுபடுத்துகிறது.

அடர் சுருட்டை வால் குரங்கு ஒரு அனைத்துண்ணி விலங்காகும். இது பெரும்பாலும் பழங்கள், முதுகெலும்பில்லாத விலங்குகள் போன்றவற்றை உண்கிறது. இருப்பினும் இது சில நேரங்களில் சிறிய முதுகெலும்பிகளை (எ.கா. பல்லிகள், பறவை குஞ்சுகள்) மற்றும் பிற தாவர பாகங்களை உண்ணும். இவை, வெப்பமண்டல மற்றும் மித வெப்பமண்டல காடுகள், வறண்ட காடுகள், இரண்டாம் நிலை மழைக்காடுகள் உட்பட பல்வேறு வகையான பகுதிகளில் காணப்படுகின்றன.

மற்ற சுருட்டைவால் குரங்குகளைப்  போலவே, இது ஒரு சமூக விலங்கு ஆகும். இதன் சமூகமானது ஆதிக்கம் செலுத்தும் ஆணால் வழிநடத்தப்படுகிறது. இதில் ஒரு குழுவானது 8 முதல் 15 நபர்களைக் கொண்டதாக இருக்கும். இவை 45 ஆண்டுகள் வரை உயிர் வாழக்கூடியன.

கருவிகள் பயன்படுத்துதல் 
இவை அறிவாற்றல் மிக்க குரங்குகளாக கருதப்படுகின்றன. அடர் சுருட்டை வால் குரங்குகள் கருவிகளைப் பயன்படுத்துவது கண்டறியப்பட்டுள்ளது. இவை தண்ணீரைப் பிடிக்க கொள்கலன்களைப் பயன்படுத்துவதையும், குச்சிகளை கருவிகளாக பயன்படுத்துவதையும் (கொட்டைகளைத் தோண்டுவதற்கு, பாகில் முக்குவதற்கு, எறும்புகளைப் பிடிப்பதற்கு, உணவை பெறுவதற்கு), சாறு உறிஞ்சுவதற்கு கடற்பாசிகளைப் பயன்படுத்துவதையும்,  கொட்டைகளை உடைக்க கற்களை சுத்தியலாக பயன்படுத்துவதையும் அவதானிக்க முடிந்தது.

மேற்கோள்கள் 

தென்னமெரிக்க முதனிகள்
கொலம்பியாவின் பாலூட்டிகள்
குரங்குகள்
ஜாக் நாரிஸ்

ஜாக் நாரிஸ் () (பிறப்பு 1967) ஒரு அமெரிக்க உணவியல் நிபுணரும் விலங்குரிமை ஆர்வலரும் ஆவார். தாவர உணவியல் நிபுணரான இவர், தான் 1993-இல் இணைந்து நிறுவிய வீகன் அவுட்ரீச் நிறுவனத்தின் நிர்வாக இயக்குநராக உள்ளார். அந்நிறுவனத்தின் 2003 முதல் 2020 மார்ச் வரை இயங்கிய "அடாப்ட் எ காலேஜ்" திட்டத்தை வடிவமைத்தவரும் ஆவார். இவர் தற்போது வீகன் அவுட்ரீச்சின் "10 வாரங்களின் நனிசைவம்," "நனிசைவ சமையற்கலை நிபுணர் சவால்" ஆகிய திட்டங்களை மேற்பார்வையிட்டு வருகிறார்.

வாழ்க்கைக் குறிப்பு 
நாரிஸ் 1985-ல் ஓகையோ மாகாணம் சின்சினாட்டி நகரில் உள்ள ஆர்ச்பிஷப் மோல்லர் உயர்நிலைப் பள்ளியில் பட்டம் பெற்றார். அவர் அயோவாவின் மவுண்ட் வெர்னானில் உள்ள கார்னெல் கல்லூரியில் பயின்று 1989-ல் மெய்யியல் மற்றும் சமூகவியலில் பி.ஏ. பட்டம் பெற்றார்.

அவர் 2000-ம் ஆண்டில் ஜார்ஜியா மாகாணத்தின் மரீட்டாவிலுள்ள லைஃப் பல்கலைக்கழகத்தில் ஊட்டச்சத்து மற்றும் உணவுமுறைகளில் இளங்கலை அறிவியல் பட்டம் பெற்றார். 2000–2001 கல்வியாண்டின் காலகட்டத்தில் ஜார்ஜியா மாநில பல்கலைக்கழகத்தில் தனது உணவியல் பயிற்சியை மேற்கொண்டார்.

செயற்பாடுகள் 
நனிசைவ வாழ்வுமுறையைக் கடைபிடிப்பவரான நாரிஸ் ஒரு பதிவுபெற்ற உணவியல் நிபுணர் ஆவார். அவர் 1994 முதல் 1996 வரை அமெரிக்க உடற்பயிற்சி சபையின் சான்று பெற்ற தனிப்பட்ட பயிற்சியாளராக இருந்துள்ளார்.

நாரிஸ் வைட்டமின் பி12: ஆர் யூ கெட்டிங் இட்?, டிப்ஸ் ஃபார் நியூ வீகன்ஸ், மற்றும் டெய்லி நீட்ஸ் [நனிசைவ வாழ்வுமுறைக்காக] ஆகிய நூல்களை இயற்றியவர் ஆவார்.

2003 முதல் 2020 வரை வீகன் அவுட்ரீச் அமைப்பின் "அடாப்ட் எ காலேஜ்" திட்டத்தை நாரிஸ் முன்னோடியாக இருந்து எடுத்து நடத்தினார். இத்திட்டத்தின் வாயிலாக நனிசைவ ஆர்வலர்கள் சைவ மற்றும் நனிசைவ வாழ்க்கை முறையைக் கடைபிடிப்பதற்கான காரணத்தை இதுவரை 4,677 பள்ளிகளில் 21 மில்லியனுக்கும் அதிகமான மாணவர்களுக்கு எடுத்துக்கூறி கையேடுகளை வழங்கியுள்ளனர். கோவிட்-19 பெருந்தொற்று காரணமாக 2020 மார்ச் மாதம் "அடாப்ட் எ காலேஜ்" திட்டம் முடிவடைந்தபோது, அதற்கு பதிலாக நாரிஸ் இணையம் வாயிலாக தனது அமைப்பின் "10 வாரங்களில் நனிசைவம்" என்ற திட்டத்தை விரிவுபடுத்தினார். இதில் இதுவரை 1.35 மில்லியனுக்கும் அதிகமான மக்கள் பதிவு செய்துள்ளனர். இத்திட்டம் 55 நாடுகளில் வெவ்வேறு வகையிலும் சென்றடைந்துள்ளது.

விருதுகள் 
நாரிஸ் 2003 மற்றும் 2004 ஆண்டுக்கான வெஜ்நியூஸ் (VegNews) இதழின் "ஆண்டின் சிறந்த கட்டுரையாளர்" என்ற விருதினைப் பெற்றார்.

2005-ல், நாரிஸ் விலங்குரிமை புகழரங்கத்திற்குத் (Animal Rights Hall of Fame) தேர்ந்தெடுக்கப்பட்டார்.

மார்க் ஹாதோர்ன் எழுதிய ஸ்டிரைக்கிங் அட் தி ரூட்ஸ்: எ பிராக்டிகல் கைடு டு அனிமல் ஆக்டிவிசம் (2008) என்ற புத்தகத்தில் பயன்படுத்தப்பட்ட தகவல்களை வழங்கிய பலரில் நாரிஸும் ஒருவர் என்பது குறிப்பிடத்தக்கது.

தனிப்பட்ட வாழ்க்கை 
நாரிஸ் செப்டம்பர் 11, 2008 அன்று கனடாவின் டொராண்டோவில் உள்ள கே.எஃப்.சி (KFC) உணவகத்தின் முன் நனிசைவ சமையல் நிபுணரான அலெக்ஸ் பரியை மணந்தார். திருமணத்திற்குப் பிறகு வந்திருந்த விருந்தினர்களுக்கு கே.எஃப்.சி. சமீபத்தில் அறிமுகப்படுத்திய நனிசைவ சாண்ட்விச்சுகள் வழங்கப்பட்டன. நாரிஸ் அமெரிக்காவின் புளோரிடா மாகாணம் செயின்ட் பீட்டர்ஸ்பர்க் நகரில் வசிக்கிறார்.

பதிப்பித்த நூல்கள்

இவற்றையும் பார்க்க 
 நனிசைவம்

மேற்கோள்கள்

வெளி இணைப்புகள் 

VeganOutreach.org
VeganHealth.org

1967 பிறப்புகள்
வாழும் நபர்கள்
விலங்குரிமை செயற்பாட்டாளர்கள்
நனிசைவ ஆர்வலர்கள்